**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2018 m. rugsėjo 6 d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos ūkio ministerija |
| **Veiksmų programos prioriteto numeris ir pavadinimas:** | 2014–2020 metų Europos Sąjungos struktūrinių fondų investicijų veiksmų programos 3 prioritetas „Smulkiojo ir vidutinio verslo konkurencingumo skatinimas“ |
| **Veiksmų programos konkretaus uždavinio numeris ir pavadinimas:** | 3.3.1 konkretus uždavinys „Padidinti MVĮ produktyvumą“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | NR. 03.3.1-LVPA-K-850 „Regio potencialas LT“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 20,345 mln. eurų |
| **Pagal priemonę remiamos veiklos:** | modernių technologijų diegimas, pritaikant esamus ir kuriant naujus gamybos pajėgumus naujiems ir esamiems gaminiams gaminti. Finansavimu bus skatinamos įmonių investicijos į naujų gamybos technologinių linijų įsigijimą ir įdiegimą, esamų gamybos technologinių linijų modernizavimą, įmonės vidinių inžinerinių tinklų, kurių reikia naujoms gamybos technologinėms linijoms diegti ar esamoms modernizuoti, įrengimą. |
| **Pagal priemonę remiamos veiklos arba dalis veiklų bus vykdomos:** | ***Stebėsenos komiteto pritarimas nereikalingas***  **X** vykdoma Lietuvoje (arba ES šalyse, kai projektai finansuojami iš Europos socialinio fondo);  apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** | Valstybės projektų planavimas  Regionų projektų planavimas  **X** Projektų konkursas  Tęstinė projektų atranka  Finansinė priemonė |
| **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Patvirtinta Stebėsenos komiteto 2018 m. birželio 12 d. protokoliniu sprendimu Nr. 44P-3 (33). |
| **Projektų atrankos kriterijaus numeris ir pavadinimas:** | 1. Projektas prisideda prie [Investicijų skatinimo ir pramonės plėtros 2014–2020 m. programos (toliau – Programa), patvirtintos Lietuvos Respublikos Vyriausybės 2014 m. rugsėjo 17 d. nutarimu Nr. 986 „Dėl Investicijų skatinimo ir pramonės plėtros 2014–2020 metų programos patvirtinimo“ veiksmų plano, patvirtinto Lietuvos Respublikos ūkio ministro 2015 m. rugsėjo 2 d. įsakymu Nr. 4-554 (Lietuvos Respublikos ūkio ministro 2016 m. vasario 12 d. įsakymo Nr.4-139 redakcija)](http://ukmin.lrv.lt/uploads/ukmin/documents/files/4-139(1).pdf) antrojo tikslo „Modernizuoti, integruoti ir plėtoti pramonę“ pirmojo uždavinio „Skatinti pramonės ir paslaugų įmonių jungimąsi į tinklus ir pramoninį bendradarbiavimą“ konkretaus veiksmo 1.1 „Sudaryti palankias sąlygas mažų, labai mažų ir vidutinių įmonių (toliau – MVĮ) investicijoms į inovatyvios gamybos ir (ar) inovatyvių paslaugų verslo pradžią ir plėtrą“ įgyvendinimo. |
| **Projektų atrankos kriterijaus vertinimo aspektai ir paaiškinimai:** | *Vertinama, ar projektas prisideda prie Programos veiksmų plano antrojo tikslo „Modernizuoti, integruoti ir plėtoti pramonę“ pirmojo uždavinio „Skatinti pramonės ir paslaugų įmonių jungimąsi į tinklus ir pramoninį bendradarbiavimą“ konkretaus veiksmo 1.1 „Sudaryti palankias sąlygas MVĮ investicijoms į inovatyvios gamybos ir (ar) inovatyvių paslaugų verslo pradžią ir plėtrą“ įgyvendinimo.* |
| **Projektų atrankos kriterijaus pasirinkimo pagrindimas:** | Nustatytas kriterijus padės įvertinti, ar projektas prisidės prie Programos veiksmų plano tikslų įgyvendinimo ir atitiks Veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.3.1 konkretaus uždavinio „Padidinti MVĮ produktyvumą“ siektinus tikslus bei prisidės prie rezultato rodiklių „Pridėtinė vertė gamybos sąnaudomis, sukurta MVĮ, tenkanti vienam darbuotojui“ ir „Investicijas gavusios įmonės darbo našumo padidėjimas“ pasiekimo.  Inovatyvi gamyba bus suprantama kaip naujų arba iš esmės patobulintų gaminių gamyba. |
| **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Patvirtinta Stebėsenos komiteto 2018 m. birželio 12 d. protokoliniu sprendimu Nr. 44P-3 (33). |
| **Projektų atrankos kriterijaus pavadinimas:** | 2. Įgyvendinant projektą diegiamos įrangos modelis yra pateiktas rinkai ne anksčiau nei prieš trejus metus nuo kvietimo paskelbimo metų. |
| **Projektų atrankos kriterijaus vertinimo aspektai ir paaiškinimai:** | *Vertinama, ar įgyvendinant projektą diegiamos įrangos modelis yra pateiktas rinkai ne anksčiau nei prieš trejus metus nuo kvietimo paskelbimo metų (pvz., jei kvietimas skelbiamas 2018 m., tokios įrangos modelis turi būti pateiktas rinkai ne anksčiau nei 2015 m.).*  *Pateikimas rinkai suprantamas kaip konkretaus įrangos modelio teikimas rinkai pirmą kartą. Pateikiamas rinkai gali būti ir modernizuotas įrangos modelis (kai pakeičiamos modelio pagrindinės dalys, pagerinančios modelio funkcines savybes), teikiamas rinkai pirmą kartą. Teikimas rinkai – nuolatinis produkto pardavimas ar kitas nuolatinis produkto realizavimas.*  *Įrangos modelio pateikimo rinkai metai turi būti pagrįsti gamintojo ar oficialaus atstovo dokumentais (komerciniu pasiūlymu, deklaracija ar kt.).* |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti tuos projektus, kurių įgyvendinimo metu diegiamos įrangos modelis yra pateiktas rinkai ne anksčiau nei prieš trejus metus nuo kvietimo metų, kas padės užtikrinti diegiamos įrangos modernumą, atitikimą rinkos sąlygoms, įmonių produktyvumo augimą, konkurencingumo didėjimą.  Nustatytas kriterijus atitiks Veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.3.1 konkretaus uždavinio „Padidinti MVĮ produktyvumą“ siektinus tikslus bei prisidės prie rezultato rodiklių „Pridėtinė vertė gamybos sąnaudomis, sukurta MVĮ, tenkanti vienam darbuotojui“ ir „Investicijas gavusios įmonės darbo našumo padidėjimas“ pasiekimo. |
| **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Patvirtinta Stebėsenos komiteto 2018 m. birželio 12 d. protokoliniu sprendimu Nr. 44P-3 (33). |
| **Projektų atrankos kriterijaus pavadinimas:** | 3. Projektai turi būti įgyvendinami Lietuvos Respublikos teritorijoje, išskyrus Vilniaus ir Kauno miestų ir rajonų savivaldybes. |
| **Projektų atrankos kriterijaus vertinimo aspektai ir paaiškinimai:** | *Vertinama, ar projektus numatoma įgyvendinti Lietuvos Respublikos teritorijoje, išskyrus Vilniaus ir Kauno miestų ir rajonų savivaldybes.* |
| **Projektų atrankos kriterijaus pasirinkimo pagrindimas:** | Nustatytas kriterijus padės įvertinti, ar projektai bus įgyvendinami Lietuvos Respublikos teritorijoje, išskyrus Vilniaus ir Kauno miestų ir rajonų savivaldybes, t. y., nustatytas kriterijus prisidės prie socialinių ir ekonominių skirtumų tarp skirtingų šalies regionų mažinimo, sudarys sąlygas skirtinguose šalies regionuose veikiančių įmonių darbo našumo augimui, spartesniam regionų vystymuisi ir jų ekonominiam augimui. |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **Nustatymas**  **X Keitimas**  Patvirtinta Stebėsenos komiteto 2018 m. birželio 12 d. protokoliniu sprendimu Nr. 44P-3 (33). |
| **Projektų atrankos kriterijaus pavadinimas:** | 4. Pareiškėjo darbo našumo augimas. |
| **Projektų atrankos kriterijaus vertinimo aspektai ir paaiškinimai:** | *Vertinamas pareiškėjo darbo našumo augimas kaupiamuoju būdu (akumuliuotai) nuo paraiškos pateikimo metų iki 3 metų po projekto įgyvendinimo pabaigos.*  *Aukštesnis įvertinimas suteikiamas projektams, kurių pareiškėjai turės didesnį darbo našumo augimo potencialą, vertinant darbo našumo augimą, suteikiant balus pagal tris atskiras pareiškėjų grupes: labai mažos įmonės, mažos įmonės, vidutinės įmonės.*  *Kaupiamasis (akumuliuotas) augimas= ~~(~~(N+1-P)+(N+2-P)+(N+3-P)~~)~~****~~\*100/P~~****, čia*  *P – darbo našumas paskutiniais finansiniais metais prieš paraiškos pateikimo momentą;*  *N+1 – darbo našumas pirmaisiais finansiniais metais po projekto įgyvendinimo;*  *N+2 – darbo našumas antraisiais finansiniais metais po projekto įgyvendinimo;*  *N+3 – darbo našumas trečiaisiais finansiniais metais po projekto įgyvendinimo.*  *Aukštesnis įvertinimas suteikiamas didesnį darbo našumo augimą numatantiems MVĮ projektams, suteikiant balus pagal tris atskiras pareiškėjų grupes: labai mažos įmonės, mažos įmonės, vidutinės įmonės.* |
| **Projektų atrankos kriterijaus pasirinkimo pagrindimas:** | Pasirinktas prioritetinis projektų atrankos kriterijus tiesiogiai prisideda prie Veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.3.1 konkretaus uždavinio „Padidinti MVĮ produktyvumą“ tikslų įgyvendinimo ir rezultato rodiklio „Pridėtinė vertė gamybos sąnaudomis, sukurta MVĮ, tenkanti vienam darbuotojui “ pasiekimo.  Kriterijus vertinamas pagal atskiras pareiškėjų grupes: labai mažų, mažų ir vidutinių įmonių, nes lyginti labai mažų, mažų ir vidutinių įmonių darbo našumo augimą tarpusavyje nėra teisinga.  **Patikslintas kriterijaus vertinimo aspektas, nurodant, kad darbo našumas bus skaičiuojamas ne procentine išraiška, o absoliučiu dydžiu (eur/val), siekiant prioritetą suteikti ne tik naujai įsikūrusioms MVĮ, bet ir turinčioms veiklos patirties.**  **Kriterijus vertinamas pagal atskiras** **apskritis, priklausomai** **nuo projekto** **veiklų įgyvendinimo teritorijos.** |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | X **Nustatymas**  **Keitimas** |
| **Projektų atrankos kriterijaus pavadinimas:** | 5. Pareiškėjo visų darbuotojų, draudžiamų visą ir ne visą kalendorinį mėnesį, draudžiamųjų pajamų (bruto) vidurkis 2018 metais. |
| **Projektų atrankos kriterijaus vertinimo aspektai ir paaiškinimai:** | Vertinamas pareiškėjo visų darbuotojų, draudžiamų visą ir ne visą kalendorinį mėnesį, draudžiamų pajamų (bruto) vidurkis 2018 metais remiantis Valstybinio socialinio draudimo fondo valdybos prie Socialinės apsaugos ir darbo ministerijos duomenimis.  Aukštesnis įvertinimas suteikiamas tiems pareiškėjams, kurių visų darbuotojų, dirbusių tiek visą, tiek ne visą kalendorinį mėnesį, draudžiamųjų pajamų (bruto) vidurkis 2018 metais buvo didesnis.  Pareiškėjo visų darbuotojų, draudžiamų visą ir ne visą kalendorinį mėnesį, draudžiamų pajamų (bruto) vidurkis už 2018 metais apskaičiuojamas pagal formulę:  ((AD vid )M1 +(AD vid)M2 +...(AD vid)M12)/12, čia  AD vid – Pareiškėjo visų darbuotojų, draudžiamų visą ir ne visą kalendorinį mėnesį, draudžiamų pajamų (bruto) vidurkis;  M1 – 2018 metų pirmasis mėnuo (sausis);  M2 –2018 metų antrasis mėnuo (vasaris);  M12 – 2018 metų dvyliktasis mėnuo (gruodis). |
| **Projektų atrankos kriterijaus pasirinkimo pagrindimas:** | Palikus tik vieną prioritetinį projektų atrankos kriterijų „Pareiškėjo darbo našumo augimas“, naujai įsisteigusių įmonių atveju, didelė dalis pareiškėjų gali surinkti vienodą balų skaičių (tokiu atveju gali kilti rizika, kad įgyvendinančioji institucija neturės galimybių skaidriai įvertinti pateiktas paraiškas).  Siekiant išvengti rizikos dėl sudėtingos projektų atrankos, pasirinktas šis naujas prioritetinis kriterijus, kuris padės išrinkti tuos projektus, kuriuos planuojantys įgyvendinti pareiškėjai 2018 metais darbuotojams mokėjo didesnį darbo užmokestį. Šis kriterijus yra tiesiogiai susijęs su pirmuoju prioritetiniu kriterijumi „Pareiškėjo darbo našumo augimas“, nes yra sudėtinė darbo našumo dalis. [Nacionalinių stebėsenos rodiklių skaičiavimo apraše](https://e-seimas.lrs.lt/portal/legalAct/lt/TAD/232bee7087cb11e495dc9901227533ee/bsbHSnQFjg) nurodyta sąvoka: „Darbo našumas – vieno darbuotojo per vieną dirbtą valandą sukurta pridėtinė vertė. Pridėtinė vertė įvertinama kaip išlaidų personalui, nusidėvėjimo ir tipinės veiklos pelno suma“. Pažymėtina, kad išlaidos personalui apima darbo užmokesčio išlaidas (įskaitant darbo užmokesčio išlaidas už išmokas premijoms) ir išlaidas su darbo santykiais susijusiems darbdavio įsipareigojimams (gyventojų pajamų, valstybinio socialinio draudimo įmokos, įmokos į Garantinį fondą, užmokestis už kasmetines atostogas, kompensacija už nepanaudotas kasmetines atostogas, darbdavio mokamos ligos pašalpos už pirmas dvi ligos dienas). Taigi pasirinktas prioritetinis projektų atrankos kriterijus tiesiogiai prisideda prie Veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.3.1 konkretaus uždavinio „Padidinti MVĮ produktyvumą“ tikslų įgyvendinimo ir rezultato rodiklio „Pridėtinė vertė gamybos sąnaudomis, sukurta MVĮ, tenkanti vienam darbuotojui “ pasiekimo.  Vertinant bus remiamasi Valstybinio socialinio draudimo fondo valdybos prie Socialinės apsaugos ir darbo ministerijos duomenimis ir apskaičiuojamas visų pareiškėjo darbuotojų, draudžiamų visą ir ne visą kalendorinį mėnesį, draudžiamų pajamų vidurkis, t. y. bus įvertintas vidutinis darbuotojams išmokėtas darbo užmokestis.  Kriterijus vertinamas pagal atskiras apskritis, priklausomai nuo projekto veiklų įgyvendinimo teritorijos. |

Ūkio viceministras Gediminas Miškinis